Page:Christ's kirk on the green (3).pdf/3

 3                    She ſcorned Jack, and ſcraped at him, and mürgeon'd him wi' mocks, He wad hae loo'd, ſhe wadna let him, for a his yellow locks. He cheriſh'd her, ſhe bade gae chat him counted him not twa clocks; Sae ſhamefully his ſhort gown ſet him, his legs were like twa rocks, On rungs that day.

Tam Lutter was their minſtrel meet, gude Lord how he could lance, He play'd ſae ſhrill and ſang ſae ſweet, while Touſie took a trance; Auld Lightfoot there he did forleet, and counterfeited France; He us'd himſelf as man diſcreet, and up the morrice-dance He took that day.

Then Steen came ſtappand in wi' ſtends nae rink might him arreſt: Plaitfoot did bob wi' mony bends, for Mauſe he made requeſt. He lap till he lay on his lends, but riſand was ſae preſt, While that he hoſted at baith ends, for honour of the feaſt, And danc'd that day.